hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy hy hy oc hy es es tr en en hy hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Մերօրյա հերոս 25-ամյա Տարոն Գիվարգիզյանի մասին խոսելիս նրա մայրը՝  տիկին Լաուրան, ասում է արգելել է  որդու մասին անցյալով խոսել, քանի որ նրա  ներկայությունը միշտ զգում է․ Տարոնի պես քաջերն անմահ են։
Սեպտեմբերի 27-ի առավոտյան, երբ Տարոնը շտապում էր եկեղեցի՝ պատարագի, իմացել է, որ Արցախում պատերազմ է։ Նա արագ ընկերների հետ ջոկատ է կազմել, ու եկնել Արցախ: Ընտանիքն այդ մասին  բայց Տարոնն իր ընտաիքի անդամներին  որևէ բան չի պատմել այդ մասին։
«Սեպտեմբերի 28-ին Տարոնը դեռ տանն էր։ Հաց էինք ուտում, ափսեն մի կողմ հրեց, ասաց՝ այս հացը  կուլ չի գնում։ Տղաներն այնտեղ կռվում են, ես այս տաք տեղը նստեմ, հա՞ց ուտեմ։ Ասացի Տարո՛ն ջան, արի առավոտյան գնանք, արյուն հանձնենք։ Ասաց մա՛մ, կանայք արյուն են  հանձնում, իսկ  տղամարդիկ գնում են կռիվ։», — պատմում է տիկին Լաուրան։
Սեպտեմբերի 29-ին  Տարոնն իր ջոկատի հետ արդեն  Արցախ էր հասել։ Նա մասնակցել է  Հադրութի, Վարանդայի, Մարտունիի մարտերին։
«Տարոնը զինկոմիսարիատի միջոցով չի գնացել։ Երբ արդեն գիտեի՝ Արցախ է մեկնել, դիմեցի զինկոմիսարիատ, հարցրի՝ որտե՞ղ է իմ որդին, ասացին՝ գնա՛, հպարտացի՛ր, որ նման որդի ունես, քանի որ զինծառայությանը պիտանիներին կանչում ենք, ոմանք խուսափում են։ Ինձ ասացին՝ ինչպե՞ս է ստացվել, որ Տարոնի զինգրքույկը ձեռքիս՝ ես գնացել եմ զինկոմիսարիատ, ապա գրքույկը բացեցին, ասացին՝ նա պատերազմական ժամանակ էլ պիտանի չէ ծառայության, ո՞վ է իրեն Արցախ տարել։ Ես էլ ասացի՝ որևէ մեկը չի տարել, ինքն է ինքնակամ գնացել, —  ասաց տիկին Լաուրան։
Տարոնը Զոհվել է հոկտեմբերի 29-ին․․«ԱԹՍ-ի հարվածից Մասիվի 11 հոգանոց ջոկատը զոհվել է․ Տարոնն էլ է այդ ջոկատի կազմում է եղել։ Զոհվելուց մի քանի օր առաջ Տարոնն իր մայրիկին ասել է՝ մարտերը թեժ են, ապա հորդորել է՝ ինչ էլ լինի, չճնշվել ու չխեղճանալ։ Միշտ խնամված տեսքով լինել ու հպարտ։
«Ես իմ Տարոնին խոստացել եմ, որ այդպես էլ անելու եմ։ Ես հպարտ եմ, որ հերոս որդի ունեմ», — հպարտանում է  տիկին Լաուրան։
«Մինչև այսօր   որևէ պետական այր մեր տան դուռը չի թակել, չի ասել՝ շնորհակալ ենք, որ այսպիսի զավակ եք դաստիարակել, որն իր կյանքն է նվիրել հայրենիքին», — արցունքները պահել չկարողանալով՝ ասաց տիկին Լաուրան։
Պատերազմ մեկնելիս Տարոնը 24 տարեկան էր, դեկտեմբերի 29-ին լրացել է նրա 25-ամյակը։ Մայրն ասում է՝ Տարոնին ճանաչող բոլոր մարդիկ գիտեն՝ իր հասակակիցներից շատ ավելի հասուն ու խոհեմ տղա է։
«Այո՛, ես արգելում եմ Տարոնի մասին անցյալով խոսել։ Տարոնի մոտ գնալիս  ասում եմ՝ գնում ենք «Տարոնի մոտ»։  Ես թույլ չեմ տալիս, որ ինձ ասեն՝ «ցավակցում ենք»։ Պետք է ասեն՝ շնորհակալություն,  որ  Տարոնի պես որդի  եմ դաստիարակել։ Տարոնն այցյալ չէ, նա ապրելու է դարեդար։ Մեր սերունդները Տարոնի նման քաջերի մասին լսելով են դաստիարակվելու»:
Նախորդ նյութըՊետական դավաճանության և լրտեսության համար կնախատեսվի ցմահ ազատազրկում․ նախագիծն ընդունվեց
Հաջորդ նյութըՀայաստանում հաստատվել է կորոնավիրուսի 1005 նոր դեպք
ԵՄ քաղաքացիական առաքելությունը կտեղակայվի հայ-ադրբեջանական սահմանի երկայնքով
Ադրբեջանի զինուժը կրակել է հայկական դիրքերի ուղղությամբ, կրակը լռեցված է. ՊՆ
ՀՀ ՄԻՊ-ը հրապարակել է Ադրբեջանի զինված հարձակման հետևանքների վերաբերյալ արտահերթ զեկույցի թարմացված տարբերակը
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
ԵՄ քաղաքացիական առաքելությունը կտեղակայվի հայ-ադրբեջանական սահմանի երկայնքով
Պրահայի քառակողմ հանդիպմանը հայտարարություն է ընդունվել
Edit with Live CSS
Write CSS OR LESS and hit save. CTRL + SPACE for auto-complete.